
Aseiniad 1 – Rhan 1


I hybu partneriaeth rhieni a phlant effeithiol o’r cychwyn

Yr hyn sy’n gyrru’r agenda ar hyn o bryd yw’r cwricwlwm newydd sydd eisoes yn cael ei weithredu ar draws nifer o ysgolion cynradd yng Nghymru. Yn ôl y Gweinidog Addysg a Sgiliau  (Lewis, 2019)  mae’r cwricwlwm newydd yn newid diwylliannol mawr ac yn wahanol iawn i'r hyn y bydd y rhan fwyaf ohonom wedi'i brofi. Dengys Dadenwch (2019) a’r BBC (2019) bod y cwricwlwm newydd wedi ei seilio ar argymhellion yr Athro Graham Donaldson yn ei adroddiad  “Dyfodol Llwyddiannus”. Cyhoeddodd Llywodraeth Cymru  (2019a) fod yna bedwar diben i’r Cwricwlwm sydd yn rhoi cyfle i bob plentyn a pherson ifanc ddatblygu i fod yn ddysgwyr uchelgeisiol, yn gyfranwyr mentrus a chreadigol, yn ddinasyddion egwyddorol ac unigolion iach a hyderus. Bydd y Cwricwlwm yn cynnwys chwe maes dysgu a phrofiad 3 -16;  un ohonynt yw ‘Iechyd a Lles’.

Erbyn heddiw, cydnabyddir Iechyd a Lles ‘fel ffactor allweddol yn y broses o alluogi dysgu llwyddiannus’ (Llywodraeth Cymru, 2019b, t.3) (2). Eir Llywodraeth Cymur (2019) ymlaen i dweud bod cydberthynas cryf rhwng ymddygiad dysgwyr ac iechyd meddyliol. Cefnoga BOND (2019)  hyn wrth ddatgan bod nifer o blant sydd ag anghenion dysgu ychwanegol (ADY) yn dioddef problemau iechyd meddyliol, oherwydd maent yn cael trafferth siarad a chyfathrebu am yr hyn sydd yn eu poeni (gofid /pryder). O ganlyniad, mae nifer o athrawon yn adnabod eu hymddygiad yn heriol yn y dosbarth. Cydnabyddir, Howard, Burton a Levermore (2020) pwysigrwydd Iechyd a Lles mewn ysgolion cynradd, a chefnogir gweledigaeth Donaldson trwy ddatgan ei fod yn holl bwysig gweithredu strategaethau effeithiol o’r cychwyn i geisio annog plant trafod a chydnabod eu gwahanol deimladau ac i ddysgu sut i reoli eu hemosiynau ac ymddygiad mewn ffordd fwy pwyllog, derbyniol a phwrpasol wrth iddynt  ymateb i wahanol sefyllfaoedd. Felly, o ganlyniad i’r gofynion hyn, penderfynodd y Llywodraeth bod angen hefyd newid y ffordd rydym yn cefnogi plant ag ADY, a bod gwelliannau i’w wneud i sicrhau bod pob disgybl yn cael eu cefnogi, nid yn unig yn addysgol ond yn emosiynol hefyd.

Cafodd Bil Anghenion Dysgu Ychwanegol a'r Tribiwnlys Addysg (Cymru) ei basio gan Gynulliad Cenedlaethol Cymru ar 12 Rhagfyr 2017 a daeth yn Ddeddf ar 24 Ionawr 2018 ar ol cael Cydsyniad Brenhinol. Mae hyn bellach yn disodli’r ddeddfwriaeth anghenion addysgol arbennig (AAA) blaenorol yn Nghymru. Mae'r Ddeddf yn darparu fframwaith statudol newydd er mwyn cefnogi plant a phobl ifanc ag Anghenion Dysgu Ychwanegol (ADY) o: enedigaeth; tra byddant yn yr ysgol; ac, os ydynt dros oedran ysgol orfodol, tra byddant mewn addysg bellach (Llywodraeth Cymru, 2018).

Noda Llywodraeth Cymru (2018) bod y fframwaith deddfwriaethol hwn yn gwella’r broses o gynllunio a chyflwyno darpariaeth ddysgu ychwanegol, trwy ddull sy’n canolbwyntio ar unigolion.  Mae llais y plentyn yn bwysig ac, yn unol â’r ddeddf,  mae’n ofynnol bod barn y dysgwyr, yn ogystal â barn y rhiant/gwarcheidwad yn cael ei gynnwys wrth gynllunio ar gyfer y plenty (Llywodraeth Cymru, 2018).

Felly, gyda’r Ddeddf newydd ar y gorwel, mae’n holl bwysig bod ysgolion - ein hysgol ni yn benodol - yn manteisio ar y cyfle i wella perthnasau gyda rhieni/gwarchodwyr. Fel athrawes Dosbarth Derbyn, cydnabyddaf  bwysigrwydd sicrhau cefnogaeth a chydweithrediad y rhieni o’r cychwyn cyntaf. Cefnoga Llywodraeth Cymru (2015a) hyn wrth ddatgan bod cyfathrebu effeithiol rhwng rheini/gwarchodwyr  a’r ysgol, o’r diwrnod cyntaf, yn sicrhau bod y plentyn yn teimlo’n hapus a chartrefol gyda chyfle i lwyddo a chyrraedd ei wir botensial. Fodd bynnag, gyda’r bwriadau gorau, mae yna rwystrau yn ein hwynebu.

Nod y traethawd hwn yw trafod a dadansoddi’r rhwystrau ‘rydym yn  wynebu wrth ystyried y ffactorau sy’n gorfodi newid yn yr ysgol. Mae fy ysgol yn ysgol benodedig Gymraeg sydd wedi ei lleoli yng nghanol dref Castell-nedd.  Mae 385 o ddisgyblion amser llawn ar gofrestr yr ysgol ar hyn o bryd, a 76 o blant oed Meithrin, yn mynychu rhan amser.  Daw 72% o'r disgyblion o gartrefi lle siaredir Saesneg fel prif iaith, felly dim ond 28% sy’n siarad Cymraeg ar yr aelwyd adref. Yn sgil hyn, mae’n holl bwysig bod yr ysgol yn gweithio ar y cyd gyda’r rhieni/gwarchodwyr i sicrhau ein bod yn ‘rhoi cyfle i bob plentyn lwyddo’ (Ysgol Gymraeg Castell-nedd, 2020).

Cysondeb a Chydweithrediad Cryf Rhwng Ysgol a’r Cartref

Un o’r ffactorau mwyaf dylanwadol ar gynnydd plentyn yw cysondeb. Ar hyn o bryd, rydym ni fel ysgol yn cynnal perthnasau da gydag ein rhieni/gwarcheidwaid (gwelir sgôr ‘Dadansoddi Grymoedd) i atgyfnerthu’r cysondeb hyn, ond fel athrawes Y Dosbarth Derbyn credaf mai gwelliannau i’w wneud i sicrhau bod cysondeb yn gadarn o’r man cychwyn ac yn parhau ar draws yr ysgol. Yn ôl Grose (2017) mae cysondeb yn galluogi plentyn i ddeall yn glir beth yw’r disgwyliadau a therfynau. Eir ymlaen i ddweud bod strategaethau realistig, cyraeddadwy ac yn fwy pwysig, cyson yn galluogi’r plentyn i deimlo’n hapus a ddiogel. Cefnoga Fox a Olsen (2014) wedi ei ddyfnu yn Graham (2019) wrth nodi mae ymchwil yn pwysleisio bod addysg yn fwyaf effeithiol o ran gwella canlyniadau plant ac ymgysylltiad rhieni pan fo addysg yn cael ei ystyried yn gyfrifoldeb a rennir. Yn sgil hyn, noda Kimberly (2016) bod cysondeb yn ddylanwad positif ar ymddygiad a datblygiad y plentyn, ac er bod gan nifer o rieni ac ymarferwyr barn wahanol ar strategaethau, ‘it is important that once a technique has been decided that everyone sticks to it’ (Kimberly, 2016, t.1).

Cefnoga Holtzclaw (2019) y datganiad hwn, wrth bwysleisio bod rhaid treialu strategaethau a thargedau newydd am amser penodol a gyda chysondeb.. Eir ymlaen i ddadlau sut allwn ni fesur effeithiolrwydd rhywbeth os nad ydym wedi ceisio gwneud hynny'n gyson? Gyda’r Ddeddf newydd ar y gorwel, mae’n holl bwysig cofio ei bwysigrwydd, yn enwedig wrth i ni ddechrau defnyddio’r amrywiaeth o adnoddau ac offerynnau newydd mae Llywodraeth Cymru (2019) wedi cynhyrchi i gefnogi unigolion e.e. Cynllun Datblygu Unigol ac Ymarfer sy’n Canolbwyntio ar Unigolion (YSU).

Er mwyn galluogi cysondeb cadarnhaol, mae’n bwysig bod yna gyfathrebu effeithiol rhwng ymarferwyr a rhieni/gwarcheidwaid. Cefnoga Fox a Olsen (2014, wedi ei ddyfynnu yn Graham 2019) hyn bod ymchwil yn pwysleisio mai 

ystyried addysg fel cyfrifoldeb ar y cyd sydd fwyaf effeithiol o ran gwella deilliannau plant ac ymgysylltu â rhieni mewn addysg.

Cydnabyddir Pushor (2015, wedi ei ddyfynnu yn Graham 2019) mai’r rhieni yw’r rhai canolig ym mywyd addysg y plentyn, ac yn ystyried bod y wybodaeth a ddarperir gan y rhieni a'r athrawon yr un mor bwysig â'i gilydd yn ddatblygiad addysg a lles y plentyn. Cefnoga Caddell et al (2000) hyn wrth nodi bod cyfraniad a chefnogaeth rhieni at addysg eu plentyn yn gwella’u canlyniadau ac yn annog agwedd bositif; hynny’n agwedd y rhieni a’r dysgwyr hefyd.  Wrth gynnal cyfathrebu cyson a pharod mae rhieni/gwarcheidwaid yn fwy tebygol o gefnogi’r ysgol ac, fel y dwedai Widler (2013), yn fwy parod i ddysgu a dilyn rhaglenni’r ysgol ac i werthfawrogi’r dylanwad sydd ganddynt ar addysg eu plentyn. Yn ôl Hourhane (2013) mae’r canlyniadau diweddaraf yn arddangos bod cydweithrediad llwyddiannus yn cynnig cyfleoedd cyson i rannu gwybodaeth a dealltwriaeth, gonestrwydd, ffydd, ymwybyddiaeth a pharch at rôl pob oedolyn a chyfathrebu cyson.

Er ei bod hi’n bwysig cynnal cydweithrediad ar draws yr ysgol, fel athrawes Dosbarth Derbyn, credaf ei bod hi’n hanfodol a holl bwysig ar lawr yr ysgol. Cryfhau Spreeuwenberg (2019) fy natganiad, wrth nodi bod rhieni/gwarcheidwaid yn fwy tebygol o sefydlu cyswllt cadarn a phositif rhwng ysgol ac adref, os maent yn cael y cyfleoedd o’r man cychwyn (hynny yn y Dosbarth Meithrin neu Gylch Feithrin). Mae hyn yn cyd-fynd gyda nod y Ddeddf newydd.

Yn ogystal â hyn, noda Collet (2017) mae’n bwysig cynnal cyfleoedd i gyfathrebu â rhieni/gwarcheidwaid er mwyn rhannu pryderon cynnar. Eir ymlaen i ddweud bod nifer o athrawon Meithrin a Derbyn yn tueddu osgoi sgyrsiau anodd gyda rhieni parthed nodweddion ac ymddygiadau ADY eu plant sydd yn gallu dylanwadu ar agwedd y rhieni, ac yn y pendraw amharu ar y cydweithrediad effeithiol sydd angen i gefnogi’r plentyn i ddatblygu (Collet, 2017). Cydnabyddir nifer o ymarferwyr  gwirionedd y datganiad hwn, ac yn bersonol, dyma un o’r heriau sydd yn ein hwynebu ni fel ysgol wrth geisio gyrru’r newid: cydweithrediad rhieni.



Diffyg cydweithrediad a chefnogaeth rhieni

Wrth ddehongli’r ‘Dadansoddi Gymroedd’ gwelir sgôr weddol uchel i’r ffactor hwn. Fel ysgol, rydym eisoes wedi derbyn cefnogaeth gadarnhaol gan rieni, ond dros y blynyddoedd diwethaf, mae’r cydweithrediad hyn wedi lleihau. Yn ôl Muller (1993) mae agwedd rhieni yn ddylanwad enfawr ar ddatblygiad eu plentyn. Eir ymlaen i nodi, mae plant yn fwy tebygol o lwyddo, os mae ganddynt y gefnogaeth adref (Muller 1993).

Yn anffodus, yn y gymdeithas heddiw, mae nifer o ffactorau yn gallu dylanwadu ar y gefnogaeth hon. Efallai, ni chafodd lawer o rieni/gwarcheidwad profiad da mewn addysg, ac yn ôl Erola, Jalonen a Lehti (2016), er gall hyn annog plant i dderbyn profiad gwell, mae’r hen batrwm yn fwy tebygol o ddilyn. Cefnoga Desforges a Abouchaar (2003) hyn wrth ddweud, petai rieni yn adnabod ysgol yn lleoliad a phrofiad negyddol, bydd eu plant yn fwy tebygol o etifeddu’r agwedd hon. Felly, mae'r disgybl eisoes yn wynebu rhwystr i ddysgu ac i fwynhau addysg. Yn ogystal â hyn, dengys Llywodraeth Cymru (2015b) bod nifer o rieni yn gallu cael hi’n anodd derbyn y ffaith bod angen cefnogaeth ychwanegol ar eu plentyn ac yn penderfynu anwybyddu’r broblem, sydd eto yn creu barrier.

[bookmark: _Hlk30423849]Ffactor arall sydd yn dylanwadu ar gydweithrediad a chefnogaeth rhieni yw tlodi.  Erbyn heddiw, mae nifer o blant yn ein hysgol ni yn dod o deuluoedd tlawd/llai ffodus. Noda Child Poverty Action Group (2019) fod canran uchel o rieni sy’n brwydro tlodi yn dioddef o iselder ac yn amlwg mae hyn yn gallu effeithio ar iechyd a lles y plentyn. Dengys ymchwiliadau diweddaraf gan Public Health England (2014), bod cydberthynas cryf rhwng datblygiad academaidd ac iechyd a lles a bod rhaid i ysgolion heddiw cefnogi plant a rhieni bregus i sicrhau bod y plentyn yn llwyddo. Cefnoga ddatganiad Child Poverty Group (2019, t.1) hyn wrth ddweud; 





‘’Children who have lived in persistent poverty during their first seven years have cognitive development scores on average 20 per cent below those of children who have never experienced poverty’’. (t.1)

Felly, gan fod tlodi'n dylanwadu'n fawr ar gyflawniadau plentyn, mae nifer o rieni'n credu bod cefnogi eu plentyn yn academaidd yn 'ddibwys' gan na fyddant yn gallu fforddio talu am addysg bellach ar ôl gadael ysgol beth bynnag. Mae'r agwedd hon yn gyffredin ymysg teuluoedd tlotach, felly nid yw'n syndod bod rhieni'n dangos diffyg cefnogaeth a chydweithrediad mewn ysgolion heddiw (Goodman a Gregg, 2010).

Erbyn heddiw, mae nifer o rieni yn gweithio’n llawn amser ac felly mae diffyg amser yn ffactor arall sy’n dylanwadu ar gydweithrediad rhieni. Dywed Ermisch a Francesconi (2001) fod diffyg amser a chydweithrediad, gyda’r ysgol a’u plant, yn gallu effeithio ar ddatblygiad a chynnydd plentyn. Gyda’r cwricwlwm newydd yn ei le, mae’n holl bwysig cynnig cyfleoedd i rieni ddeall y newidiadau a’r disgwyliadau gwahanol. Dengys ymchwil gan Neal (2016) gwybodaeth ddiddorol ynglŷn â phwysigrwydd cydweithrediad rhieni. Dywed Neal (2016), heblaw am yr ymchwiliad hwn, ni fyddai athrawon yn ymwybodol am bryderon rhieni a’r heriau sydd yn eu hwynebu i gyfathrebu’n effeithiol gydag ysgolion. Ar yn nodyn hwn, mae’n amlwg bod nifer o ysgolion, yn enwedig un ni, angen codi ymwybyddiaeth staff i sicrhau'r cydweithrediad hanfodol hwn.

Hyfforddiant staff: – codi ymwybyddiaeth athrawon am ei bwysigrwydd 

Wrth gysgodi’r Cydlynydd Anghenion Dysgu Ychwanegol (CADY) yn fy rôl newydd yn yr ysgol, cydnabyddaf fod y ffactor nesaf yn un bwysig i flaenoriaethu.  

Wrth gysgodi’r Cydlynnydd Anghenion Dysgu Ychwanegol (CADY) yn fy rôl newydd yn yr ysgol, cydnabyddaf y ffactor nesaf yn un bwysig i flaenoriaethu. 
Ar hyn o bryd, cynllaihad o athrawon sy’n cydnabod pwysigrwydd ADY yn ein hysgol ni, yn ogystal ag ystyried pwysigrwydd rôl y rhieni yn y broses.
Credai lawer mai rôl y CADY yn unig yw cefnogi’r dysgwyr sydd ag anghenion dysgu ychwanegol (ADY), ond fel noda Cole (2007), mewn cymdeithas heddiw, mae canran uchel o blant yn cychwyn ysgol a’u hanghenion bellach wedi eu nodi sydd yn gwneud rôl y CADY yn anoddach byth i weithredu heb gefnogaeth athrawon. Fel athrawes ddosbarth wedi cymhwyso chwe blynedd yn ôl, cydnabyddaf ddiffyg hyfforddiant ADY mae nifer o athrawon newydd yn derbyn heddiw. Cefnoga Mader (2017) hyn, mewn erthygl yn seiliedig ar brofiad athrawes ifanc o’r enw Mary Fair. Pwysleisia Mader (2017) y diffyg hyfforddiant a dderbyniodd Mary adeg ei hamser yn y brifysgol ac er….

‘’she earned a bachelor’s degree and teaching certificate in math instruction for both elementary and middle school, she never had to take a class about students with disabilities. She had to figure that out on the job’’ (t.1)

[bookmark: cysill]
Yn sgil hyn, nid yw athrawon yn ein hysgol ni yn darparu nac yn cynllunio targedau cyraeddadwy yn ogystal â gweithredu/ymgeisio strategaethau priodol  i gefnogi’r plant ag ADY. Mae hyn felly yn effeithio ar gynnydd y dysgwyr ac, fel noda Winter (2006), mae’r cydweithrediad a chysondeb rhwng yr ysgol a’r cartref yn wan oherwydd nid oes ymwybyddiaeth gadarn gan yr athrawon i rannu gyda rhieni/gwarcheidwad.

Ond, ar y llaw arall, dengys erthygl gan Busby (2006) tair blynedd yn ôl bod athrawon heddiw yn teimlo nad ydyn yn derbyn y cymorth a hyfforddiant sydd angen arnynt i gefnogi’r dysgwyr ADY. Yn yr erthygl, mae'r athrawes yn nodi ei bod yn teimlo ei bod yn siomi disgyblion oherwydd gofynion cynyddol y swydd a diffyg amser, tra bod cyfleoedd hyfforddiant yn gostwng: ‘Inclusion sounded so much better on paper but the reality is devastating’ (Bubsy, 2006, t.1).

Felly, Wrth ystyried y datganiadau uchod, mae’n holl bwysig bod addysgwyr yn derbyn hyfforddiant trylwyr a chadarnhaol, yn enwedig â’r Ddeddf newydd ar y gorwel. Cefnoga Van den Heuvel (2017) hyn, wrth ddatgan mae’r unig ffordd y bydd y Ddeddf hon yn effeithiol yw pe bai pob ysgolion ledled Cymru yn derbyn hyfforddiant a'r cyllid priodol. Eir ymlaen i ddweud, heb y gefnogaeth angenrheidiol, sut gall y Llywodraeth ddisgwyl i athrawon ac asiantaethau allanol weithredu'r polisïau a'r strategaethau hyn er mwyn sicrhau newidiadau cadarnhaol i ddysgwyr? Dywed Care a Vista (2017) bod addysg ar drothwy diwygiadau mawr, fodd bynnag, gyda chydweithrediad, arweinyddiaeth a hyfforddiant parhaus, mae'r newidiadau yn fwy tebygol o lwyddo a chael effaith gadarnhaol yn y tymor hir.

Sicrhau mai llais y plentyn a’i anghenion yw’r ffocws (Ymarfer sy’n Canolbwyntio ar y Plentyn)

Mae’r Ddeddf newydd mewn grym ac eisoes yn cael ei gyflwyno mewn rhai ysgolion yng Nghymru.  Un o brif ddibenion y Ddeddf hon yw sicrhau bod plant ag ADY yn cael y cymorth perthnasol o'r dechrau a bod eu llais yn hollbwysig wrth yrru’r broses (Llywodraeth Cymru, 2018).  Yn anffodus, rydym ni fel ysgol, yn tueddu cynllunio strategaethau sydd yn cyd-fynd ac yn berthnasol â phatrymau dysgu cyfarwydd yr ysgol yn hytrach na’r strategaethau byddai orau i’r plentyn.  

Gyda'r Ddeddf newydd newydd yn bodoli, ac yn dilyn yr hyfforddiant rydym wedi derbyn hyd at hyn, gobeithir y gallwn fel ysgol wella ein hymarfer drwy gynllunio'n effeithiol i sicrhau mai anghenion y plentyn yw'r prif ffocws,  Gyda hyn mewn golwg, rwyf wedi penderfynu rhoi sgôr uchel i'r ffactor hwn ar fy ' nadansoddiad ‘Forcefield ', oherwydd fel ysgol, mae taer angen i ni fynd i'r afael â'r newidiadau arfaethedig a datblygu'r dull newydd hwn i ymgyrraedd at ddyfodol llwyddiannus.

Yn ôl Estyn (2016), mae plant yn fwy tebygol o ddysgu a llwyddo os maent yn rhan o’r broses  gynllunio. Yn unol â’r Ddeddf newydd, mae’n hanfodol ystyried barn a llais y plentyn yn ogystal â’r rhieni/gwarcheidwaid (ESTYN, 2018) ac i sicrhau hyn, mae’n bwysig bod pob oedolyn ac asiantaethau allanol (e.e. y Paediatregydd, Gweithiwr Cymdeithasol, Therapydd  Iaith a Lleferydd a.y.b. sy’n gweithio gyda’r plentyn yn rhan o’r broses hefyd; a hynny ym mhob cam. (ESTYN, 2018). Mae’r ffactor hwn yn cyd-fynd â nod y ‘Dadansoddi Grymoedd’ sef i annog partneriaeth rhieni a disgyblion o’r man cychwyn mewn ysgolion cynradd i alluogi llwyddiant y Ddeddf newydd a phwysigrwydd mewnbwn y plentyn.

Er ei bod yn holl bwysig ystyried llais y plentyn drwy greu Proffil Un Tudalen,  fel athrawes Dosbarth Derbyn, cydnabyddaf bwysigrwydd rôl a barn y rhieni/ gwarcheidwad yn y broses o Ymarfer Sy’n Canolbwyntio ar yr Unigolyn.  Mae'n anodd i blentyn pedair blwydd oed awgrymu strategaethau a fyddai'n ei gynorthwyo orau i ddatblygu ac felly mae’n bwysig sicrhau barn ac  arbenigedd y rhieni am eu plentyn a’u gwerthfawrogi.  Yn ôl Ruddock a Fielding (2006) mae llais yr oedolyn yr un mor bwysig â llais y plentyn; dwedai, sut allwn ddibynnu ar blentyn mor ifanc i wybod beth sydd orau am ei dyfodol a pha strategaethau sydd angen arnynt i ddatblygu’n gadarnhaol Cefnoga’r erthygl ddiweddaraf gan Palikara et al (2018) hyn wrth ddatgelu nad oes tystiolaeth gadarnhaol ar gael eto i brofi effeithiolrwydd llais y plentyn yn ei ddatblygiad am fod nifer dal yn dibynnu ar farn yr oedolyn. Eir Whitehurst (2007, wedi ei ddyfynnu yn Palikara et al, 2018) ymlaen i ddadlau ei bod hi’n anodd gafael barn plant ag anghenion dwys a chymhleth am fod angen strategaethau methodoleg effeithiol arnynt yn y lle cyntaf i allu cyfathrebu’n effeithiol gyda nhw heblaw am ddibynnu arnynt i fynegi llais ei hun i’r broses.

Wrth bwyso a mesur, un peth sy’n gyson trwy gydol y drafodaeth hon, yw rôl yr oedolyn, er mai pwysigrwydd llais y plentyn sydd yn gyrru’r agenda heddiw. Yn anffodus, mewn rhai amgylchoedd fel y nodaf yn gynharach, mae rhai oedolion yn cael hi’n anodd cyd-weithredu gan gynnwys y rhieni/ gwarcheidwad a’r athrawon. Fodd bynnag, wrth wynebu’r her sydd o’m blaen yn ystod y drawsnewid, byddwn yn helpu’r plant ag anghenion ychwanegol i gael addysg o safon ac i gyrraedd eu llawn botensial. Wrth edrych ar y ‘Dadansoddi Grymoedd’, gwelir un factor arall sy’n gyrru’r newid sef  ‘Plentyn yn fwy tebygol o wneud cynydd’.

Plentyn yn fwy tebygol o wneud cynnydd

Fel athrawes y Cyfnod Sylfaen, credaf, wrth gynnal cydweithrediad a chyfathrebiad cyson, o’r man cychwyn, rydym yn gosod sylfaen cadarn i’r plentyn  lwyddo. Cefnoga Driessen, Smit a Sleegers (2004) hyn, wrth ddatgan bod plant yn fwy tebygol o ymdrechu i ddatblygu os mae ganddynt arweiniad a chefnogaeth bositif gan rieni/gwarcheidwad. Dywed, Llywodraeth Cymru (2016a) bod y plentyn yn fwy tebygol o etifeddu agwedd bositif a benderfynol tuag at ei addysg os mae rhieni/gwarcheidwad yn rhan o fywyd ysgol y plentyn. Yn bellach i hyn, dengys erthygl ddiweddar gan Frazer-Thill (2019) bod gan blant sydd â rhieni cefnogol gwell iechyd a lles emosiynol i gymharu â'r rheini sydd heb gymorth gartref. Eir ymlaen i ddweud bod cefnogaeth rhieni/gwarcheidwad yn gallu meithrin hunan-barch y plentyn.

Sylwir bod datganiad gan y Llywodraeth Cymru (2016b) yn cefnogi’r safbwyntiau uchod wrth iddynt nodi:

‘’Os bydd ysgolion a meithrinfeydd yn gallu helpu teuluoedd i ddarparu gwell amgylchedd dysgu yn y cartref a chefnogaeth well ar gyfer dysgu eu plentyn yn ystod y Cyfnod Sylfaen, byddant yn creu dylanwad cryf i helpu plant i gyflawni eu potensial’’ (t.5). 





